open-index/open-wikipedia-markdown huggingface dataset:
Πανίδα της Βόρειας Μακεδονίας

[μικρογραφία|[Ευρασιατικός λύγκας]]
Η **[[Πανίδα]] της [[Βόρεια Μακεδονία|Βόρειας Μακεδονίας]]** έχει σύνθετη ζωογεωγραφική δομή. Περιέχει στοιχεία πανίδας διαφορετικής προέλευσης και χαρακτηρίζεται από υψηλό βαθμό ενδημικών ζώων.Η ταξινομική ποικιλομορφία είναι επίσης παρούσα.Ο συνολικός αριθμός των ζωικών ειδών που έχουν αναφερθεί έως τώρα είναι 10.354.

## Οικόσιτα ζώα
Τα οικόσιτα ζώα που υπάρχουν στη Βόρεια Μακεδονία είναι άλογα, πρόβατα, βοοειδή, κατσίκες, χοίροι, γάιδαροι και άλλα.Τα κοτόπουλα, οι γαλοπούλες, οι χήνες και οι πάπιες είναι τα πιο συχνά πτηνά. Εκτρέφονται εκτενώς, αλλά και εντατικά, σε οργανωμένες κτηνοτροφικές μονάδες.Η μελισσοκομία είναι εμφανής για την παραγωγή μελιού.Το πιο διάσημο είδος μέλισσας είναι η μέλισσα *Mariovo*.

## Πανίδα στα δάση
Στην άγρια φύση υπάρχουν κυρίως εκπρόσωποι της πανίδας της Μεσογείου και της Κεντρικής Ευρώπης.Η πανίδα των δασών της Βόρειας Μακεδονίας είναι άφθονη και περιλαμβάνει αρκούδες, αγριόχοιρους, λύκους, αλεπούδες, σκίουρους, ρουπικάπρα, ασβούς, βίδρες, κουνέλια και ελάφια.Επίσης συναντάται και ο λύγκας, αν και πολύ σπάνια, στα βουνά της δυτικής Βόρειας Μακεδονίας, ενώ τα ελάφια βρίσκονται στην περιοχή του Ντέμιρ Κάπιγια.Τα δασικά πουλιά περιλαμβάνουν το κοράκι, τη πέρδικα, το γεράκι,το μαυροσκούφη, τους τετραονίνες, το λυροπετεινό,το βασιλαετό  και τη κουκουβάγια του δάσους.Τα ερπετά περιλαμβάνουν τη χελώνα και διάφορα είδη σαυρών και φιδιών.

## Πανίδα στις λίμνες
Οι τρεις φυσικές λίμνες της χώρας αντιπροσωπεύουν μια ξεχωριστή ζώνη πανίδας, μια ένδειξη μακροχρόνιας εδαφικής και χρονικής απομόνωσης.Η πανίδα της λίμνης Οχρίδας είναι ένα λείψανο παλαιότερης εποχής και η λίμνη είναι ευρέως γνωστή για την πέστροφα *letnica*, τον κορήγονο, το *gudgeon*, το τσιρόνι , το συρτάρι και το *pior*, καθώς και για ορισμένα είδη σαλιγκαριών ενός γένους άνω των 30 εκατομμυρίων χρόνων.Παρόμοια είδη μπορούν να βρεθούν μόνο στη λίμνη Βαϊκάλη.Η λίμνη της Οχρίδας φημίζεται επίσης σε ζωολογικά κείμενα για το ευρωπαϊκό χέλι και τον εκπληκτικό αναπαραγωγικό κύκλο του.Έρχεται στη λίμνη της Οχρίδας από την μακρινή Θάλασσα των Σαργασσών, χιλιάδες χιλιόμετρα μακριά, και κρύβεται στα βάθη της λίμνης για 10 χρόνια.Όταν ωριμάζει σεξουαλικά, το χέλι οδηγείται από ανεξήγητα ένστικτα στο σημείο γέννησής του.Εκεί γεννά και πεθαίνει, αφήνοντας τους απογόνους του να αναζητήσουν τη λίμνη Οχρίδα για να ξεκινήσει εκ νέου ο κύκλος.

## Παραπομπές

# "Macedonian Fauna"
#  FAO Fisheries & Aquaculture Anguilla anguilla
#  The second Balkan lynx picture in Albania 

## Δείτε επίσης

* Λίμνη Οχρίδα
* Θάλασσα των Σαργασσών
* Ντέμιρ Κάπιγια

Βορεια Μακεδονια
Κατηγορία:Περιβάλλον της Βόρειας Μακεδονίας
Συμμετοχή της Κίνας στους Θερινούς Ολυμπιακούς Αγώνες 2016

Η **[[Κίνα]]** συμμετείχε στους '''Θερινούς Ολυμπιακούς Αγώνες 2016''' στο Ρίο ντε Τζανέιρο από τις 5 έως τις 21 Αυγούστου 2016.

## Παραπομπές


Κίνα
Θερινοί Ολυμπιακοί Αγώνες 2016
Κράτος της Μάλτας

Το **Κράτος της Μάλτας** (αγγλικά: *State of Malta*, μαλτέζικα: *Stat ta' Malta*), γνωστό ευρύτερα απλώς ως **Μάλτα**, ήταν ο προκάτοχος της σύγχρονης Δημοκρατίας της Μάλτας. Υφίστατο μεταξύ της 21ης Σεπτεμβρίου 1964 και της 13ης Δεκεμβρίου 1974.

Η Βασιλική Αποικία της Μάλτας απέκτησε την ανεξαρτησία της με τον Νόμο της Ανεξαρτησίας της Μάλτας που ψηφίστηκε από το Βρετανικό Κοινοβούλιο το 1964. Σύμφωνα με το νέο Σύνταγμα της Μάλτας, που εγκρίθηκε σε δημοψήφισμα που διεξήχθη τον Μάιο του ίδιου έτους, η Βασίλισσα Ελισάβετ Β΄ έγινε Βασίλισσα της Μάλτας (*Reġina ta' Malta*). Οι συνταγματικοί της ρόλοι ανατέθηκαν στον Γενικό Κυβερνήτη της Μάλτας. Μεταξύ 1964 και 1974, η Ελισάβετ Β΄ επισκέφθηκε τη Μάλτα μόνο μια φορά, το Νοέμβριο του 1967.

## Γενικοί Κυβερνήτες
Οι ακόλουθοι Γενικοί-Κυβερνήτες άσκησαν τα καθήκοντά τους στη Μάλτα μεταξύ των ετών 1964 και 1974:

#Μόρις Χένρι Ντόρμαν (21 Σεπτεμβρίου 1964 – 4 Ιουλίου 1971)
#Άντονι Μάμο (4 Ιουλίου 1971 – 13 Δεκεμβρίου 1974)

## Πρωθυπουργοί
Οι Πρωθυπουργοί και επικεφαλής της Κυβέρνησης της Μάλτας, κατά την περίοδο της Πολιτείας της Μάλτας, ήταν:

#Τζόρτζιο Μποργκ Ολιβιέρ (21 Σεπτεμβρίου 1964 – 21 Ιουνίου 1971)
#Ντομ Μιντόφ (21 Ιουνίου 1971 – 13 Δεκεμβρίου 1974)

## Ιστορικά στοιχεία
Μετά την ψήφιση του Νόμου της Ανεξαρτησίας της Μάλτας από το Βρετανικό Κοινοβούλιο και την έγκριση του Συντάγματος της Μάλτας από το 54,5% των ψηφοφόρων στο δημοψήφισμα του Μαΐου του 1964, το Κράτος της Μάλτας έγινε μια πραγματικότητα στις 21 Σεπτεμβρίου 1964. Το πολίτευμα της συνταγματικής μοναρχίας έφερε την Ελισάβετ Β΄ ως Βασίλισσα της Μάλτας και αρχηγό του κράτους. Η ημερομηνία αυτή εξακολουθεί να εορτάζεται ως η Ημέρα της Ανεξαρτησίας (*Jum l-Indipendenza*) μέχρι και σήμερα. Την 1η Δεκεμβρίου 1964, η Μάλτα έγινε δεκτή στον Οργανισμό Ηνωμένων Εθνών.

Στις 13 Δεκεμβρίου 1974, μετά από τροποποιήσεις του Συντάγματος από την Κυβέρνηση του Εργατικού Κόμματος του Ντομ Μιντόφ, η μοναρχία καταργήθηκε και η Μάλτα έγινε Δημοκρατία εντός της Κοινοπολιτείας των Εθνών. Οι εξουσίες του αρχηγού του κράτους παραχωρήθηκαν στον Πρόεδρο της Δημοκρατίας, που διορίστηκε από Κοινοβούλιο της Μάλτας. Ο τελευταίος Γενικός Κυβερνήτης, Σερ Άντονι Μάμο, διορίστηκε ως ο πρώτος Πρόεδρος της Μάλτας. Το 1979 οι τελευταίες μόνιμες στρατιωτικές δυνάμεις του Βρετανικού Βασιλικού Ναυτικού εγκατέλειψαν τη Μάλτα.

## Παραπομπές

## Εξωτερικές συνδέσεις
*
*
*
*
*
*
*
*
*
*
*
*

Κατηγορία:Ιστορία της Μάλτας
Οικονομία της Ουκρανίας

Η **οικονομία της Ουκρανίας** είναι μια αναπτυσσόμενη οικονομία ελεύθερης αγοράς. Όπως και άλλα μετασοβιετικά κράτη, το ακαθάριστο εγχώριο προϊόν της Ουκρανίας μειώθηκε απότομα για 10 χρόνια μετά τη διάλυση της Σοβιετικής Ένωσης, το 1991. Η ύφεση κατά τη διάρκεια της δεκαετίας του 1990 περιελάμβανε υπερπληθωρισμό και μείωση της οικονομικής παραγωγής σε λιγότερο από το μισό του ΑΕΠ της Σοβιετικής Σοσιαλιστικής Δημοκρατίας της Ουκρανίας. Ωστόσο, αυξήθηκε ραγδαία από το 2000 έως το 2008, όταν συνέβη η Παγκόσμια Οικονομική Κρίση, η οποία επηρέασε σημαντικά την ουκρανική οικονομία. Η οικονομία ανέκαμψε το 2010 και συνέχισε να βελτιώνεται μέχρι το 2013. Από το 2014 έως το 2015 η ουκρανική οικονομία βρισκόταν σε νέα περίοδο ύφεσης, με το ΑΕΠ το 2015 να είναι ελαφρώς υψηλότερο από το μισό της αξίας του το 2013. Το 2016, η οικονομία άρχισε και πάλι να αναπτύσσεται. Μέχρι το 2018, η ουκρανική οικονομία αναπτυσσόταν με ταχείς ρυθμούς και έφθασε σχεδόν το 80% του μεγέθους που κατείχε το 2008.

## Βιομηχανίες
Στην Ουκρανία υφίστανται περίπου 20 μεγάλοι βιομηχανικοί «κολοσσοί», που απασχολούνται στην παραγωγή ηλεκτρικής ενέργειας, τα καύσιμα, τη σιδηρούχα και μη σιδηρούχα μεταλλουργία, τη χημική, την πετροχημική, τα αέρια καύσιμα, την κατασκευή μηχανών και τη μεταλλουργία, την ξυλουργική και βιομηχανία χαρτιού, τα δομικά υλικά, τα τρόφιμα και άλλα. Η βιομηχανία αντιπροσώπευε το 26% του ΑΕΠ το 2012. Η χώρα διαθέτει μια τεράστια βιομηχανική βάση υψηλής τεχνολογίας, συμπεριλαμβανομένων των ηλεκτρονικών ειδών, της βιομηχανίας όπλων και του διαστημικού προγράμματος.

## Γεωργία
Αν και ήταν συνήθως γνωστή ως η βιομηχανική βάση της Σοβιετικής Ένωσης, η γεωργία αποτελεί ένα μεγάλο μέρος της οικονομίας της Ουκρανίας. Το 2008 ο τομέας αντιπροσώπευε το 8,29% του ΑΕΠ της χώρας και μέχρι το 2012 αυξήθηκε στο 10,43% του ΑΕΠ. Η χώρα είναι παγκόσμιος παραγωγός πολλών καλλιεργειών, όπως το σιτάρι και το καλαμπόκι, καθώς και ο μεγαλύτερος παραγωγός ηλιέλαιου παγκοσμίως. Παράγει ακόμη σημαντικά ποσοστά ζάχαρης, κρέας και γαλακτοκομικά προϊόντα, ξηρούς καρπούς και μέλι. Η Ουκρανία είναι η 6η μεγαλύτερη χώρα παραγωγός καλαμποκιού στον κόσμο και ο 3η μεγαλύτερη χώρα εξαγωγέας καλαμποκιού στον κόσμο.

## Τουρισμός
Το 2012, η Ουκρανία αποτέλεσε τον 8ο δημοφιλέστερο τουριστικό προορισμό στην Ευρώπη με 23 εκατομμύρια επισκέπτες. Η τουριστική βιομηχανία της χώρας θεωρείται γενικά υπανάπτυκτη, αλλά παρέχει κρίσιμη στήριξη για την οικονομία της Ουκρανίας. Το 2012, η συμβολή του τουρισμού στο ΑΕΠ ανήλθε σε 28,8 δισεκατομμύρια, ή 2,2% του ΑΕΠ, και υποστήριξε άμεσα 351.500 θέσεις εργασίας (1,7% της συνολικής απασχόλησης).

## Παραπομπές
Αλέξανδρος Γιακούποβιτς

Ο **Αλέξανδρος Γιακούποβιτς** είναι Έλληνας, με οικογενειακές ρίζες από τη Βοσνία γεννημένος στη Γαλλία, πρωταθλητής της αντισφαίρισης. Τον Οκτώβριο του 2015 ανακοίνωσε το τέλος της καριέρας του και τον Δεκέμβριο του ίδιου έτους τιμωρήθηκε με ισόβιο αποκλεισμό από το επαγγελματικό τένις για πέντε παράνομες ενέργειες που δεν ανακοινώθηκαν.

Ο πατέρας του ήταν Βόσνιος και η μητέρα του Ελληνίδα, ενώ ξεκίνησε την αντισφαίριση από μικρή ηλικία για να γίνει επαγγελματίας στα 17 του. Σε ατομικό επίπεδο έφτασε στο νούμερο 464 (9 Μαρτίου 2009) της παγκόσμιας κατάταξης και στα διπλά στο νούμερο 267 (17 Νοεμβρίου 2008).

Στο Πανελλήνιο πρωτάθλημα ήταν πρώτος στο απλό το 2003, το 2006, το 2008, το 2009, το 2011, το 2012 και το 2013, δεύτερος το 2002, το 2010 και το 2015. Στο διπλό αντρών ήταν δεύτερος το 2001 και το 2008.

Αγωνίστηκε για την Εθνική Ελλάδα στο Κύπελλο Ντέιβις από το 2002 έως το 2014 σε 12 διοργανώσεις με ρεκόρ 21 νίκες και 28 ήττες.

## Παραπομπές


Κατηγορία:Έλληνες αθλητές της αντισφαίρισης
Ντολόρες της Αυστρίας

H **Ντολόρες** (γερμ. *Dolores Erzherzogin von Österreich-Toskana von Habsburg-Lothringen*, 5 Μαΐου 1891 - 10 Απριλίου 1974) του Οίκου των Αψβούργων-Λωρραίνης ήταν αρχιδούκισσα της Αυστρίας-Τοσκάνης.

## Βιογραφία
Η *Μαρία ντε λος Ντολόρες* (= *της Θλίψεως*) *Βεατρίκη Καρολίνα Λευκή Λεοπολδίνη* ήταν το πρώτο παιδί και η πρώτη κόρη του Λεοπόλδου Σαλβάτορ της Αυστρίας και της Λευκής των Βουρβόνων-Ισπανίας, κόρης του Καρόλου, Δούκα της Μαδρίτης.

Γεννήθηκε στο Λέμπεργκ της Αυστρίας (νυν *[[Λβιβ]]* της Ουκρανίας). Ο πάππος της, Κάρολος, ήταν διεκδικητής του θρόνου της Ισπανίας. Η Ντολόρες μεγάλωσε κατά την τελευταία περίοδο της Αυστρο-Ουγγρικής αυτοκρατορίας και σπούδασε με μεγαλείο. 

Ο πατέρας της ήταν στρατιωτικός και εφευρέτης, με έναν αριθμό ευρεσιτεχνιών στο όνομά του. Οι πρόγονοι του Λεοπόλδου Σαλβάτορ ήταν ηγεμόνες της Αυστρίας, της Τοσκάνης και των Δύο Σικελιών, ενώ οι πρόγονοι της Λευκής ήταν ηγεμόνες της Ισπανίας, της Πάρμα και της Γαλλίας. Η μητέρα της ήταν η κυρίαρχη δύναμη στο σπίτι, το οποίο ήταν πολυπολιτισμικό.

## Πρόγονοι





## Πηγές
* Harding, Bertita. *Lost Waltz: A Story of Exile*. Bobbs-Merrill, 1944. ASIN: B0007DXCLY
* McIntosh, David. *The Unknown Habsburgs*. Rosvall Royal Books, 2000, ISBN 91-973978-0-6
* Mateos Sainz de Medrano, Ricardo. *An Unconventional Family*. Royalty Digest N 37 July 1994.

## Παραπομπές


Κατηγορία:Οίκος των Αψβούργων-Λωρραίνης
Κατηγορία:Πριγκίπισσες της Αυστρίας
Ιμμακουλάτα της Αυστρίας

H **Ιμμακουλάτα** (γερμ. *Immaculata von Österreich-Toskana von Habsburg-Lothringen*, 9 Σεπτεμβρίου 1892 - 3 Σεπτεμβρίου 1971) από τον Οίκο των Αψβούργων-Λωρραίνης ήταν κόρη του Aρχιδούκα της Αυστρίας-Τοσκάνης και με τον γάμο της έγινε πατρικία της Σιένας.

## Βιογραφία
Η *Μαρία Αμώμου Συλλήψεως Καρολίνα Μαργαρίτα Λευκή Λεοπολδίνη Βεατρίκη Άννα* ήταν η δεύτερη κόρη του Λεοπόλδου Σαλβαδόρ της Αυστρίας-Τοσκάνης και της Λευκής των Βουρβόνων-Ισπανίας, κόρης του Καρόλου, Δούκα της Μαδρίτης. Ήταν γνωστή στην οικογένειά της ως *Μακ*.

## Οικογένεια
Παντρεύτηκε το 1932 παντρεύτηκε τον Ιτζίνο Νέρι-Σερνέρι, πατρίκιο της Σιένας (1891 - 1950). Δεν απέκτησε απογόνους.

## Πρόγονοι





## Πηγές
* Harding, Bertita. *Lost Waltz: A Story of Exile*. Bobbs-Merrill, 1944. ASIN: B0007DXCLY
* Mateos Sainz de Medrano. Ricardo. An Unconventional Family. *Royalty Digest*, Vol 4, N 1. July 1994.
* McIntosh, David. *The Unknown Habsburgs*. Rosvall Royal Books, 2000, ISBN 91-973978-0-6

## Παραπομπές


Κατηγορία:Οίκος των Αψβούργων-Λωρραίνης
Κατηγορία:Πριγκίπισσες της Αυστρίας
Λατρεία μποτών

Η **λατρεία** **μποτών** (αγγλ: **Boot worship**) είναι ο υπέρμετρος θαυμασμός για τις μπότες στο BDSM, που συνήθως πραγματοποιείται ενώ τα υποδήματα φοριούνται από τον κυρίαρχο σύντροφο.

Σχετίζεται με τη λατρεία των ποδιών με έναν παράγωγο τρόπο, αφού ο θαυμασμός αυτός μπορεί στη πραγματικότητα να αποδοθεί στην εγγύτητα των μποτών με τον/την αφέντη/αφέντρα.

Στην "λατρεία των μποτών", η ταπείνωση ανεβαίνει ένα σκαλί παραπάνω. Ο υποτακτικός/ή λατρεύει ηθελημένα τις μπότες του κυρίαρχου συντρόφου του/της, και συχνά χωρίς καν να του/της ζητηθεί. Η ευλάβεια για τα υποδήματα που περιβάλλει τα πόδια του κυρίαρχου συντρόφου, είναι μερικές φορές μία έκφραση ακραίας αφοσίωσης και αξιοπιστίας και άλλες φορές είναι μία ξεκάθαρη αποδοχή της κατωτερότητας ή της ήττας και κάποιες φορές είναι όλα τα παραπάνω ταυτόχρονα.

Συνεπώς, η λατρεία μποτών μπορεί να περιλαμβάνει την εισπνοή ή την οσμή από φορεμένες μπότες, καθώς και το γλείψιμο, το φίλημα ή το καθάρισμα της εξωτερικής όψης τους. Μερικές φορές, μπορεί να εκτελεσθεί και το γυάλισμα της μπότας.

Άλλες φορές, ο κυρίαρχος θα πνίξει τον υποτακτικό μέσω της εισαγωγής των ποδιών με τις φορεμένες μπότες στο στόμα του υποτακτικού. Ο κυρίαρχος μπορεί επίσης να κλωτσήσει τον υποτακτικό ενώ φοράει τις μπότες. Ο κυρίαρχος μπορεί επιπλέον να αναγκάσει τον υποτακτικό να φάει φαγητό το οποίο είναι λιωμένο από τις μπότες ή το φαγητό που έχει κολλήσει στο κάτω μέρος τους. Οι μπότες χρησιμοποιούνται επίσης και για την πρακτική του ballbusting.

## Παραπομπές


Κατηγορία:BDSM ορολογία
Κατηγορία:BDSM πρακτικές
Αρκτίδες (βροχή διαττόντων)

Οι **Αρκτίδες** (*Ursids*, URS) είναι μια βροχή διαττόντων (μετεώρων) που διαρκεί ετησίως περίπου από τις 17 έως και τις 25 ή 26 Δεκεμβρίου. Το ακτινοβόλο σημείο τους βρίσκεται κοντά στον αστέρα β Μικράς Άρκτου (Κοτσάμπ) στον αστερισμό της Μικράς Άρκτου. Προκαλούνται από τον κομήτη 8P / Τατλ. 

## Ιστορία
Οι Αρκτίδες πιθανότατα ανακαλύφθηκαν από τον Γουίλιαμ Φ. Ντένινγκ που τις παρακολούθησε επί αρκετά χρόνια στις αρχές του 20ού αιώνα. Ενώ υπήρχαν σποραδικές παρατηρήσεις και μετέπειτα, οι πρώτες συντονισμένες μελέτες της βροχής δεν ξεκίνησαν έως ότου ο Δρ A. Bečvář παρατήρησε ένα ξέσπασμα 169 μετεώρων ανά ώρα το 1945. Περαιτέρω παρατηρήσεις στη δεκαετία του 1970 και μετέπειτα έχουν συσχετίσει τη βροχή με τον κομήτη 8P / Τατλ. Οι Πίτερ Τζένισκενς και Έσκο Λίτσινεϊν ανακάλυψαν ότι τα ξεσπάσματα μπορούν να συμβούν όταν ο κομήτης Τατλ βρίσκεται στο αφήλιο, καθώς ορισμένα μετέωρα παγιδεύονται στον τροχιακό συντονισμό 7/6 με τον Δία. 

## Τεχνικές πληροφορίες
Παλαιότερες παρατηρήσεις περιέγραψαν ένα μέσο ακτινοβόλο σημείο με ορθή αναφορά RA = 217 μοίρες και απόκλιση DEC = + 76 μοίρες, με το μέγιστο να συμβαίνει σε ηλιακό μήκος 270,66 μοιρών (περίπου στις 22 Δεκεμβρίου), με διάρκεια 17-24 Δεκεμβρίου. 

Οι Αρκτίδες έχουν ένα ιδιαίτερα στενό ρεύμα, με αποτέλεσμα η καλύτερη παρατήρηση να είναι δυνατή εντός 12 ωρών από την κορύφωση. 

## Παραπομπές


Κατηγορία:Βροχές διαττόντων
Μαρία Αντωνία της Αυστρίας (1899-1977)

H **Μαρία Αντωνία** (γερμ. *Maria Antonia von Österreich-Toskana von Habsburg-Lothringen*, 13 Ιουλίου 1899 - 22 Οκτωβρίου 1977) από τον Οίκο των Αψβούργων-Λωρραίνης ήταν κόρη του Αρχιδούκα της Αυστρίας-Λωρραίνης και με τους γάμους της έγινε δόνα Ορλάντις και μετά δόνα Σούκρε.

## Βιογραφία
Η *Μαρία Αντωνία Ροβέρτα Μπλάνκα (Λευκή)* *Λεοπολδίνα Καρόλα Ιωσηφίνα Ραφαέλα Μιχαέλα Ιγνατία Αυρηλία* ήταν το έκτο παιδί και η τέταρτη κόρη του Λεοπόλδου Σαλβάτορ της Αυστρίας-Λωρραίνης και της Λευκής των Βουρβόνων-Ισπανίας, κόρης του Καρόλου, Δούκα της Μαδρίτης.

## Οικογένεια
Παντρεύτηκε πρώτα το 1924 τον δον Ραμόν ντε Ορλάντις υ Βιγιαλόνγκα (1896-1936) και είχε τέκνα:
* Μπλάνκα Μαρία (1926 - 1969), παντρεύτηκε τον Ραούλ Ερένιου (1908-1969) και απέκτησαν 5 παιδιά.
* Χουάν (1928 - 1977), βαρόνος του Πινοπάρ. Νυμφεύτηκε τη Χίλντεγκαρντε Μπραγκανιόλο (γενν. 1932) και απέκτησαν 8 παιδιά.
* Μαρία Αντόνια (1929 - 1991).
* Ισαβέλλα (γενν. 1931), παντρεύτηκε τον Φάουστο Μπρέλλ, Μαρκήσιο του Ζόλλεριχ (1926-2003), και απέκτησαν 6 παιδιά.
* Αλφονσίνα (γενν. 1936), παντρεύτηκε τον Χοακίν Θαφορτέθα (γενν. 1930).

Ο δον Ραμόν απεβίωσε στον Ισπανικό Εμφύλιο Πόλεμο και η Μαρία Αντωνία έκανε δεύτερο γάμο το 1942 με τον δον Λουίς Πέρεθ Σούκρε (1899-1950).

## Πρόγονοι





## Πηγές
* Harding, Bertita. Lost Waltz: A Story of Exile. Bobbs-Merrill, 1944. ASIN: B0007DXCLY
* McIntosh, David. The Unknown Habsburgs. Rosvall Royal Books, 2000. ISBN 91-973978-0-6

## Παραπομπές


Κατηγορία:Οίκος των Αψβούργων-Λωρραίνης
Κατηγορία:Πριγκίπισσες της Αυστρίας
Παραλία Ανάληψης Μεσσηνίας

Η **Παραλία Ανάληψης** είναι οικισμός του Δήμου Μεσσήνης, ανήκει στην Περιφερειακή Ενότητα Μεσσηνίας και έχει 21 κατοίκους, σύμφωνα με την Απογραφή του 2011.

## Πληροφορίες
Η Παραλία Ανάληψης ανήκει στην Κοινότητα Αναλήψεως και υπάγεται στη Δημοτική Ενότητα Μεσσήνης. Αναγνωρίσθηκε ως οικισμός, στις 09-05-2011. Απέχει 16 χιλιόμετρα από την Καλαμάτα και 11 χιλιόμετρα από το Πεταλίδι.

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Μεσσήνης
Αλίκη Ανκαρκρόνα

H **Αλίκη**, πολων. Alicja Elżbieta Ankarcrona (18 Δεκεμβρίου 1889 - 26 Νοεμβρίου 1985) από τον Οίκο Ανκαρκρόνα ήταν μία αριστοκράτισσα, που γεννήθηκε στη Σουηδία και κατά τον Β΄ Π. Π. ήταν μέλος του Πατριωτικού Στρατού.

## Βιογραφία
Γενήθηκε στο Χάλα (Hölö) της Σουηδίας ως κόρη του Όσκαρ-Καρλ-Γκούσταβ ταγματάρχη στον Σουηδικό στρατό και της Άννας Κάρλεσον. Μεγάλωσε στη Σουηδία· το 1911 παντρεύτηκε τον Λουδοβίκο κόμη Μπαντένι, διπλωμάτη που εργαζόταν στην Αυστο-Ουγγρική πρεσβεία στη Στοκχόλμη. Για τον γάμο, μεταστράφηκε στον Καθολικισμό. Το ζεύγος απέκτησε έναν γιο, τον Καζιμίρ το 1912. Σύντομα μετά όμως ο Λουδοβίκος άρχισε να υποφέρει από ψυχική ασθένεια και τον έβαλαν στο Ψυχιατρείο, όπου απεβίωσε το 1916.

Ο Καζιμίρ κληρονόμησε το μέγαρο του πατέρα του και ιδιοκτησίες στο Μπουσκ (σήμερα στην Ουκρανία). Η Αλίκη εντυπωσιάστηκε από την ένδεια στην Αυστριακή Γαλικία και πώλησε τα περισσότερα κοσμήματά της για αγαθοεργίες και βελτιώσεις στις ιδιοκτησίες της στο Μπουσκ. Στο τέλος του Α΄ Π. Π. ήταν στη Βιέννη. Στα μετέπειτα της διάλυσης της Αυστρο-Ουγγαρίας, έγινε μάρτυρας του Πολωνο-Ουκρανικού Πολέμου, είδε τη μάχη του Λβοφ. όπου εντυπωσιάστηκε από τους *Αετιδείς του Λβοφ* (νεαρούς υπερασπιστές)· έπειτα ξαναβρήκε τον γιο της στο Μπουσκ, το οποίο λεηλατήθηκε από τους Κοσσάκους και τους Ουκρανούς αγρότες.

## Οικογένεια
Παντρεύτηκε πρώτα τον Λουδοβίκο Μπαντένι, διπλωμάτη και είχε τέκνο:
* Καζιμίρ γενν. 1912.

Το 1916 απεβίωσε ο Λουδοβίκος και η Αλίκη έκανε το 1920 δεύτερο γάμο με τον Κάρολο-Αλβέρτο των Αψβούργων-Λωρραίνης αρχιδουκα της Αυστρίας-Τέσεν. Ο γάμος ήταν μοργανατικός και δόθηκε σε αυτήν και τους απογόνους της ο τίτλος του *πρίγκιπα/-ισσας του Άλτενμπουργκ*. Είχε τέκνα:
* Κάρολος-Στέφανος γενν. 1921, πρίγκιπας του Άλτενμπουργκ. Νυμφεύτηκε την εξαδέλφη του Μαρία-Λουίζα Πέτερσενς και είχε τέκνο:
** Μαρία-Χριστίν γενν. 1953, άγαμη.
* Μαρία-Χριστίνα 1923-2012, άγαμη.
* Ρενάτα γενν. 1931, παντρεύτηκε τον Εντουάρντο δε Ζουλουέτα υ Δάτο.
* Κάρολος-Αλβέρτος 1926-1928, απεβ. 2 ετών.

## Πηγές
* Habsburg, Alice; Björkman-Goldschmidt, Elsa (1976). Prinsessa och partisan [Princess and partisan]. Bokklubben Vår bok, 99-0105689-6 (in Swedish) (New ed.). Stockholm: Norstedt. ISBN 91-1-769042-0.
* http://www.tmzz.org.pl/alicja-ancarcrona-habsburg-ksiezna-partyzant,2,23.html

## Παραπομπές


Κατηγορία:Σουηδοί ευγενείς
Μαργαρίτα της Αυστρίας

H **Μαργαρίτα** (γερμ. *Margarita von Österreich-Toskana von Habsburg-Lothringen*, 8 Μαΐου 1894 - 21 Ιανουαρίου 1986) του Οίκου των Αψβούργων-Λωρραίνης ήταν αρχιδούκισσα της Αυστρίας-Τοσκάνης και με το γάμο της έγινε μαρκησία του Μάρκιο.

## Βιογραφία
Η *Μαργαρίτα Ραϊνερία Μαρία Αντωνία* *Λευκή* *Λεοπολδίνη Βεατρίκη Άννα Ιωσηφίνα* ήταν το τρίτο παιδί και η τρίτη κόρη του Λεοπόλδου Σαλβάτορ της Αυστρίας-Τοσκάνης και της Λευκής των Βουρβόνων-Ισπανίας, κόρης του Καρόλου, Δούκα της Μαδρίτης.

## Οικογένεια
Παντρεύτηκε το 1937 τον Φραντσέσκο Μαρία Ταλιάνι, Μαρκήσιο του Μάρκιο (1887 - 1968). Δεν απέκτησαν απογόνους.

## Πρόγονοι





## Πηγές
* Hamann, Brigitte. *The Habsburgs: a biographical dictionary*. Ueberreuter, 1988. ISBN 3800032473.
* Harding, Bertita. *Lost Waltz: A Story of Exile*. Bobbs-Merrill, 1944. ASIN: B0007DXCLY
* Mateos Sainz de Medrano. Ricardo. An Unconventional Family. *Royalty Digest*, Vol 4, N 1. July 1994.
* McIntosh, David. *The Unknown Habsburgs*. Rosvall Royal Books, 2000. ISBN 91-973978-0-6

## Παραπομπές


Κατηγορία:Οίκος των Αψβούργων-Λωρραίνης
Κατηγορία:Πριγκίπισσες της Αυστρίας
Ασσούντα της Αυστρίας

H **Ασσούντα** (γερμ. *Assunta von Österreich-Toskana von Habsburg-Lorraine*, 10 Αυγούστου 1902 - 24 Ιανουαρίου 1993) του Οίκου των Αψβούργων-Λωρραίνης ήταν αρχιδούκισσα της Αυστρίας-Τοσκάνης.

## Βιογραφία
Η *Ανάληψη της Θεοτόκου *Αλίκη Φερδινανδίνη Λευκή Λεοπολδίνη Μαργαρίτα Βεατρίκη Ραφαηλία Μιχαηλία Φιλουμένη* ήταν η πέμπτη κόρη του [[Λεοπόλδος Σαλβάτορ, αρχιδούκας της Αυστρίας|Λεοπόλδου Σαλβάτορ της Αυστρίας]] και της [[Μπλάνκα της Ισπανίας|Λευκής των Βουρβόνων-Ισπανίας]], κόρης του [[Κάρολος των Βουρβόνων (1848-1909)|Καρόλου, Δούκα της Μαδρίτης]].

==Οικογένεια==
Παντρεύτηκε το 1939 τον Γιόζεφ Χόπφινγκερ (1905 - 1992), [[Εβραίοι|Εβραίο]] [[Ιατρός|ιατρό]] [[Πολωνία|πολωνικής]] καταγωγής, και είχε τέκνα:
* Μαρία Τερέζα (γενν. 1940), παντρεύτηκε πρώτα τον Έντουαρντ Γιόζεφ Χέτσκο και μετά τον Ανατόλ Φερλέ. Έχει δύο παιδιά.
* Γιούλιετ Ελίζαμπετ Μαρία Ασσούντα (γενν. 1942), παντρεύτηκε πέντε φορές και έχει τρία παιδιά.

Διαζεύχθηκαν το 1950. Η Ασσούντα απεβίωσε 91 ετών.

==Πρόγονοι==

<center>

</center>


==Πηγές==
* Harding, Bertita. *Lost Waltz: A Story of Exile*. Bobbs-Merrill, 1944. ASIN: B0007DXCLY
* McIntosh, David. "The Archduchess From Texas". *The European Royal History Journal*. V 7.2, April 2004.
* McIntosh, David. *The Unknown Habsburgs''. Rosvall Royal Books, 2000. ISBN 91-973978-0-6

## Παραπομπές


Κατηγορία:Οίκος των Αψβούργων-Λωρραίνης
Κατηγορία:Πριγκίπισσες της Αυστρίας
Παραλία Βελίκας Μεσσηνίας

Η **Παραλία Βελίκας** είναι οικισμός του Δήμου Μεσσήνης, ανήκει στην Περιφερειακή Ενότητα Μεσσηνίας και έχει 43 κατοίκους, σύμφωνα με την Απογραφή του 2011.

## Πληροφορίες
Η Παραλία Βελίκας ανήκει στην Κοινότητα Βελίκας και υπάγεται στη Δημοτική Ενότητα Μεσσήνης. Αναγνωρίσθηκε ως οικισμός, στις 14-03-1971. Βρίσκεται σε υψόμετρο 6 μέτρων και απέχει 2,5 χιλιόμετρα από τη Βελίκα και 20 χιλιόμετρα από την Καλαμάτα.

## Διοικητικές μεταβολές

* 14-03-1971, αναγνώριση του οικισμού Παραλία Βελίκας και προσάρτησή του στην Κοινότητα Βελίκας.
* 04-12-1997, ο οικισμός Παραλία Βελίκας αποσπάται από την Κοινότητα Βελίκας και προσαρτάται στο Δήμο Μεσσήνης.

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Μεσσήνης
Άγιος Αυγουστίνος Μεσσηνίας

Ο **Άγιος Αυγουστίνος** είναι οικισμός του Δήμου Μεσσήνης, ανήκει στην Περιφερειακή Ενότητα Μεσσηνίας με 4 κατοίκους σύμφωνα με την Απογραφή 2021 ενώ με αυτήν του 2011 δεν είχε.

## Πληροφορίες
Ο Άγιος Αυγουστίνος ανήκει στην Κοινότητα Αβραμιού και υπάγεται στη Δημοτική Ενότητα Μεσσήνης. Αναγνωρίσθηκε ως οικισμός, στις 14-03-1971, βρίσκεται σε υψόμετρο 20 μέτρων, και απέχει 19 χιλιόμετρα Δ.-ΝΔ. από την Καλαμάτα.

## Διοικητικές μεταβολές

* 14-03-1971, αναγνώριση του οικισμού Άγιος Αυγουστίνος και προσάρτησή του στην Κοινότητα Αναλήψεως.
* 04-12-1997, ο οικισμός Άγιος Αυγουστίνος αποσπάται από την Κοινότητα Αναλήψεως και προσαρτάται στο Δήμο Μεσσήνης.
* 18-03-2001, ο οικισμός Άγιος Αυγουστίνος αποσπάται από την Κοινότητα Αναλήψεως του Δήμου Μεσσήνης και προσαρτάται στην Κοινότητα Αβραμιού του Δήμου Μεσσήνης.
## Πληθυσμός

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Δομή, 2002-4

Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Μεσσήνης
Άννα Καρλόττα της Λωρραίνης

H **Άννα Καρλόττα** (γαλλ. *Anne-Charlotte de Lorraine*, 17 Μαΐου 1714 - 7 Νοεμβρίου 1773) από τον Οίκο της Λωρραίνης ήταν κόρη του Δούκα της Λωρραίνης. Έγινε ηγουμένη στο Αββαείο του Ρεμιρμόν.

## Βιογραφία
Ήταν η δεύτερη κόρη του Λεοπόλδου, Δούκα της Λωρραίνης, και της Ελισάβετ Καρλόττας των Βουρβόνων, κόρη του Φιλίππου Α΄ της Ορλεάνης. 

Γεννήθηκε στο Κάστρο του Λυνεβίλ, καθώς η πρωτεύουσα της Λωρραίνης, το Νανσύ, ήταν κατειλημμένο από τον Γαλλικό στρατό του Λουδοβίκου ΙΔ΄ (θείου της μητέρας της) λόγω του Πολέμου της Ισπανικής Διαδοχής. Έλαβε το όνομα της μητέρας της. Το 1719 το Κάστρο του Λυνεβίλ καταστράφηκε σοβαρά από πυρκαγιά.

Το 1738 έγινε ηγουμένη στο πολύτιμο Αββαείο του Ρεμιρμόν. Πιο πριν εκεί ήταν επίτιμη ηγουμένη η αδελφή της Ελισάβετ Καρλόττα, που απεβίωσε 11 ετών. Το αββαείο είχε στενές συνδέσεις με τον Οίκο της. Η τοποθέτησή της προκάλεσε αντιδράσεις, διότι το πριγκιπάτο-αββαείο κατείχε έναν μεγάλο αριθμό πόλεων και ήταν στη δικαιοδοσία του Πάπα. Αργότερα η Άννα Καρλόττα αποφάσισε να κτίσει ένα πολυτελές ανάκτορο για το αββαείο.

## Πρόγονοι





## Πηγές
* Christensen, Martin K. I. "Women in Power 1700-1740". Retrieved 2 March 2010.

## Παραπομπές


Κατηγορία:Οίκος της Λωρραίνης
Παιχνίδι κεριών

μικρογραφία|200x200εσ| Το παιχνίδι κεριών μπορεί να δημιουργήσει πολύχρωμα μοτίβα στο υποκείμενο.
**Το παιχνίδι κεριών** (αγγλ: **Wax play**) είναι μια μορφή παιχνιδιού θερμοκρασίας που ασκείται στο πλαίσιο του BDSM. Η ιδέα του παιχνιδιού των κεριών είναι να εισαγάγει μια ελαφριά αίσθηση καψίματος στο δέρμα. 

Αυτό θεωρείται μια αρκετά προχωρημένη μορφή παιχνιδιού. Εάν γίνει λάθος, το κερί μπορεί να προκαλέσει εγκαύματα αρκετά σοβαρά για να απαιτηθεί ιατρική βοήθεια.     

## Παραπομπές


Κατηγορία:BDSM ορολογία
Τρίοδος Μεσσηνίας

Η **Τρίοδος** είναι χωριό του Δήμου Μεσσήνης, ανήκει στην Περιφερειακή Ενότητα Μεσσηνίας και έχει 155 κατοίκους, σύμφωνα με την Απογραφή του 2011.

## Πληροφορίες
Η Τρίοδος ανήκει στην Κοινότητα Τριόδου και υπάγεται στη Δημοτική Ενότητα Μεσσήνης, του Δήμου Μεσσήνης. Βρίσκεται σε υψόμετρο 20 μέτρων και μέχρι το 1927 ονομαζόταν **Αλητσελεπή**.

## Αεροδρόμιο Τριόδου
Δίπλα στο χωριό βρίσκεται το **[[Αεροδρόμιο Τριόδου]]**, που από το 1959, ως το 1970, ήταν το Αεροδρόμιο Καλαμάτας. Ο νέος Διεθνής Αερολιμένας Καλαμάτας βρίσκεται νοτιότερα.

## Διοικητικές μεταβολές

* 21-04-1835, ο οικισμός Αλητσελεπή προσαρτάται στο Δήμο Τρίκκης, με έδρα το Καρτερόλι.
* 18-12-1840, ο οικισμός Αλητσελεπή αποσπάται από το Δήμο Τρίκκης και προσαρτάται στο Δήμο Εύας.
* 31-08-1912, ο οικισμός Αλητσελεπή αποσπάται από το Δήμο Εύας και προσαρτάται στην Κοινότητα Βρωμόβρυσης (Αμφιθέας).
* 22-12-1927, ο οικισμός Αλητσελεπή μετονομάζεται σε  Τρίοδος.
* 10-11-1948, ο οικισμός Τρίοδος αποσπάται από την Κοινότητα Βρωμόβρυσης και ορίζεται έδρα της Κοινότητας Τριόδου.
* 04-12-1997, ο οικισμός Τρίοδος αποσπάται από την Κοινότητα Τριόδου και προσαρτάται στο Δήμο Μεσσήνης.

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Μεσσήνης
Ξινός Μεσσηνίας

Ο **Ξινός** ή **Συνοικισμός** **Μεσσήνης** είναι οικισμός του Δήμου Μεσσήνης, ανήκει στην Περιφερειακή Ενότητα Μεσσηνίας και έχει 31 κατοίκους, σύμφωνα με την Απογραφή 2021 ενώ με αυτήν του 2011 είχε 97.

## Πληροφορίες
Ο Συνοικισμός Μεσσήνης ανήκει στην Κοινότητα Μεσσήνης και υπάγεται στη Δημοτική Ενότητα Μεσσήνης. Αναγνωρίσθηκε ως οικισμός, στις 14-03-1971 και βρίσκεται σε υψόμετρο 21 μέτρων, δίπλα και βορειοδυτικά από τη Μεσσήνη ενώ στα βορειοδυτικά του είναι το Μαυρομμάτι.

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Μεσσήνης
Serpents of the Light

Ο δίσκος **Τα Ερπετά Του Φωτός** (*Serpents of the Light*) είναι ο τέταρτος δίσκος της αμερικανικής death metal μπάντας Deicide. Κυκλοφόρησε στις 21 Οκτωβρίου του 1997 από την Roadrunner Records. Ο Γκλεν Μπέντον δήλωσε ότι το άλμπουμ  γράφτηκε «για έναν φίλου μου που πέθανε».

## Παραπομπές


Κατηγορία:Άλμπουμ από την Roadrunner Records
Κατηγορία:Άλμπουμ του 1997
Λουσατία

Η **Λουσατία** (, , , ) είναι μία ιστορική περιοχή της Κεντρικής Ευρώπης, που μοιράζεται μεταξύ της Γερμανίας και της Πολωνίας. Η περιοχή είναι η πατρίδα του σλαβικού φύλου των Σόρβων. Γεωγραφικά προσδιορίζεται από τα ποτάμια Μπουμπρ και Κβίσα στα ανατολικά, Πούλσνιτς και Μαύρο Έλστερ στα δυτικά. Σήμερα βρίσκεται στα κρατίδια της Σαξονίας και του Βρανδεμβούργου, αλλά και στην Κάτω Σιλεσία και την περιοχή του Λουμπούς στη δυτική Πολωνία.

Ιστορικά η Λουσατία ανήκε σε πολλές χώρες. Υπήρξε κομμάτι του Βασιλείου της Βοημίας (σημερινή Τσεχία) για τριακόσια χρόνια και μετά μαζί με το ίδιο το βασίλειο μεταβιβάστηκε στην Αυστρία, η οποία τότε ήταν υπό τη δυναστεία των Αψβούργων. Μετά μεταβιβάστηκε στη Σαξονία. Στη συνέχεια το μεγαλύτερο κομμάτι κυριεύτηκε από τους Πρώσους το 1815 και η περιοχή ενώθηκε με τη Γερμανία το 1871. Μετά την κατοχή της Ανατολικής Γερμανίας από τον Κόκκινο Στρατό το 1945, το ανατολικό κομμάτι της Λουσατίας δόθηκε στην Πολωνία με τη συνθήκη του Πότσδαμ. 

Στο πολωνικό κομμάτι σήμερα, μετά την απέλαση του γερμανικού πληθυσμού το 1945 και του πολωνικού επανεποικισμού, η Πολωνική γλώσσα επικράτησε, ενώ στη γερμανική πλευρά ομιλείται πλην της γερμανικής η μειονοτική γλώσσα των Άνω και Κάτω Σορβικών. Η μεγαλύτερη πόλη στη Λουσατία είναι το Κότμπους.

## Ετυμολογία
Το όνομα Λουσατία βγαίνει από τη Σορβική λέξη *łužicy* που σημαίνει "βάλτοι" ή "τρύπα νερού", γερμανιστί *Lausitz*. Η Λουσατία είναι το λατινικό της όνομα που μετά υιοθετήθηκε από τις υπόλοιπες Γερμανικές και Λατινογενείς γλώσσες της περιοχής.

## Γεωγραφία
Η Λουσατία χωρίζεται σε δύο περιοχές, τη λοφώδη Άνω Λουσατία και την Κάτω Λουσατία, η οποία είναι στη Βόρεια Ευρωπαϊκή πεδιάδα. Το σύνορο μεταξύ της Άνω και της Κάτω Λουσατίας συνήθως ορίζεται από τον ποταμό Μαύρο Έλστερ στο Σένφτενμπεργκ. Γειτονικές περιοχές αποτελούσαν η Σιλεσία στα ανατολικά, η Βοημία στα νότια, το Μάισσεν και το Δουκάτο της Σαξονίας-Βίτενμπεργκ στα δυτικά αλλά και το Βρανδεμβούργο στα βόρεια.

## Παραπομπές


Κατηγορία:Ιστορικές περιοχές της Πολωνίας
Κατηγορία:Ιστορικές περιοχές της Γερμανίας
Εθνικό Πάρκο Λαχέμαα

μικρογραφία|281x281εσ|Εθνικό Πάρκο Λαχέμαα
Το **Εθνικό Πάρκο Λαχέμαα** () βρίσκεται στη βόρεια Εσθονία 70 χιλιόμετρα ανατολικά της πρωτεύουσας Τάλιν. Βόρεια του πάρκου βρίσκεται ο Φιλανδικός κόλπος και νότια ο αυτοκινητόδρομος Τάλιν-Νάρβα. Η έκτασή του καλύπτει 725 τ.χλμ. (συμπεριλαμβανομένων 250,9 τ.χλμ. θάλασσας). Ήταν η πρώτη περιοχή που χαρακτηρίστηκε ως εθνικό πάρκο στα πλαίσια της πρώην Σοβιετικής Ένωσης. Είναι το μεγαλύτερο πάρκο στην Εσθονία και ένα από τα μεγαλύτερα εθνικά πάρκα της Ευρώπης.

## Ιστορία
αριστερά|μικρογραφία|265x265px
Το όνομα Λαχέμαα προέρχεται από το πιο μελετημένο τμήμα της ακτής της βόρειας Εσθονίας, όπου τέσσερις μεγάλες χερσόνησοι (*Juminda, Pärispea, Käsmu* και *Vergi*) χωρίζονται μεταξύ τους από τέσσερις κόλπους. Η ονομασία Λαχέμαα μεταφράζεται ως η «Γη των κόλπων».

Το εθνικό πάρκο ιδρύθηκε το 1971 και είναι ένα από τα κύρια τουριστικά αξιοθέατα στην Εσθονία. Πολλές εταιρείες προσφέρουν πακέτα ημερήσιας εκδρομής από το Τάλιν. Αρκετοί είναι και αυτοί που επιλέγουν να εξερευνήσουν το πάρκο μόνοι τους.

Πριν από το 1991, η Σοβιετική Ένωση χρησιμοποιούσε μια μεγάλη μυστική υποβρύχια βάση στο *Hara*. Η βάση χτίστηκε τη δεκαετία του 1950 κατά τη διάρκεια του Ψυχρού Πολέμου. Τα ερείπια αυτής της πρώην σοβιετικής βάσης υποβρυχίων βρίσκονται τώρα εξ ολοκλήρου στο πάρκο Λαχέμαα κοντά στον ομώνυμο φάρο Λαχέμαα.

## Γεωγραφία
αριστερά|μικρογραφία|266x266px
Με δάση να καλύπτουν πάνω από το 70% του Εθνικού Πάρκου Λαχέμαα, η περιοχή έχει πλούσια χλωρίδα και πανίδα. Το τοπίο έχει πολλά ανυψωμένα έλη, συμπεριλαμβανομένου του 7.000 ετών *Laukasoo*. Το πάρκο περιλαμβάνει πολλά μονοπάτια τα οποία είναι γεμάτα άγρια ζώα. Κάποια από τα ζώα αυτά είναι αγριόχοιροι, κόκκινα ελάφια, λύκοι, αρκούδες και λύγκες. Η ακτή είναι καλυμμένη με βράχια και ογκόλιθους, και χρησιμοποιείται κάθε χρόνο από γερανούς ως ενδιάμεσο σταθμό στον δρόμο τους προς τον Βόσπορο και την Αίγυπτο.

Υπάρχουν τέσσερα αρχοντικά που βρίσκονται στο εθνικό πάρκο, το *Palmse manor*, το γραφικό αρχοντικό *Vihula*, το *Kolga manor*, και το μπαρόκ *Sagadi Manor*, φημισμένο αρχοντικό της Εσθονίας που μαζί με τα άλλα τρία αποτελούν μια από τις πιο ασυνήθιστες ομάδες αρχοντικών στη χώρα.

## Παραπομπές
μικρογραφία|252x252px

# "Take a Look Inside These Abandoned Submarines & Bases" 
# Lahemaa National Park: from coastal drumlins to Kõrvemaa 
# The Baltic coast 
# Sagadi Manor

## Δείτε επίσης

* Τάλιν
* Φιλανδικός Κόλπος
* Ρουχνού

Κατηγορία:Εθνικά πάρκα της Ευρώπης
Κατηγορία:Γεωγραφία της Εσθονίας
Εθνική Οργάνωση Κρήτης

Η **Εθνική Οργάνωση Κρήτης** (Ε.Ο.Κ), ήταν αντιστασιακή οργάνωση, η οποία διαδέχθηκε την Ανωτάτη Επιτροπή Αγώνος Κρήτης (ΑΕΑΚ).

## Ίδρυση και δομή της οργάνωσης
Ιδρύθηκε τον Ιούνιο του 1943 ύστερα από την εμφάνιση του ΕΑΜ Κρήτης. Τη νομαρχιακή επιτροπή Χανίων της Ε.Ο.Κ. την αποτελούσαν οι: Νικόλαος Σκουλάς (επαρχία Κυδωνίας), Χαρίδημος Πολυχρονίδης (επαρχία Κισσάμου), Ιωσήφ Βολουδάκης (επαρχία Σφακιών), Ιωάννης Σταυριανός και μετέπειτα Μιχαήλ Μποτονάκης (επαρχία Αποκορώνου), Εμμανουήλ Μπασιάς και Μάρκος Σπανουδάκης (επαρχία Σελίνου).

Στην Ε.Ο.Κ ενσωματώθηκε τον Νοέμβριο του 1944 και η ΕΠΕΚ, η οποία προσπαθούσε να συσπειρώσει γύρω της, τους μη κομμουνιστές αγωνιστές.

## Παραπομπές



## Βιβλιογραφία

*

Κατηγορία:Ιστορία της Κρήτης κατά τον Β΄ Παγκόσμιο Πόλεμο
Κατηγορία:Ελληνικές αντιστασιακές οργανώσεις
Ματθίλδη της Βουλώνης (1170-1210)

H **Ματθίλδη**, γερμ. Matilda/Maud de Boulogne de Lorraine (1170 - 16 Οκτωβρίου 1210) από τον Οίκο της Λωρραίνης ήταν κόρη του κόμη της Βουλώνης και με τον γάμο της έγινε δούκισσα της Βραβάντης.

## Βιογραφία
Ήταν η δεύτερη κόρη του Ματθαίου κόμη της Βουλώνης ως συζύγου της Μαρίας Α΄ των Μπλουά, κόρης του Στεφάνου της Αγγλίας.

## Οικογένεια
Παντρεύτηκε το 1179 τον Ερρίκο Α΄ των Ρέγκιναρ δούκα της Βραβάντης και είχε τέκνα:
* Μαρία π. 1190-1260, παντρεύτηκε πρώτα τον Όθωνα Δ΄ των Γουέλφων βασιλιά της Γερμανίας και μετά τον Γουλιέλμο Α΄ κόμη της Ολλανδίας.
* Αδελαΐδα γενν. π. 1190, παντρεύτηκε πρώτα τον Άρνολντ Γ΄ κόμη του Λουν/Λουτς, έπειτα τον Γουλιέλμο Ι΄ κόμη του Ωβέρν και μετά τον Άρνολντ του Βάζεμαελε.
* Μαργαρίτα 1192-1231, παντρεύτηκε τον Γκέρχαρτ Γ΄ των Βάσενμπερκ κόμη του Χέλρε.
* Ματθίλδη π. 1200-1267, παντρεύτηκε πρώτα τον Ερρίκο ΣΤ΄ των Γουέλφων παλατινό κόμη του Ρήνου και έπειτα τον Φλόρις Δ΄ κόμη της Ολλανδίας.
* Ερρίκος Β΄ 1207-1248, δούκας της Βραβάντης & Λοτιέ.
* Γοδεφρείδος 1209-1254, κύριος του Γκάεσμπεεκ.

## Πηγές
* The Lais of Marie de France. Translated by Burgess, Glyn S.; Busby, Keith. Penguin. 1986.
* Pollock, M.A. (2015). Scotland, England and France after the Loss of Normandy, 1204-1296. The Boydell Press.
* McDougall, Sara (2017). Royal Bastards: The Birth of Illegitimacy, 800-1230. Oxford University Press.

## Παραπομπές


Κατηγορία:Οίκος της Λωρραίνης
Άνω Λουσατία

Η **Άνω Λουσατία** (γερμανικά: *Oberlausitz*; άνω σορβικά: *Hornja Łužica*; κάτω σορβικά: *Górna Łužyca*; πολωνικά: *Łużyce Górne* ή *Milsko*, τσέχικα: *Horní Lužice*) είναι ιστορική περιοχή της Γερμανίας και της Πολωνίας. Μαζί με την Κάτω Λουσατία στο βορρά, δημιουργεί την περιοχή της Λουσατίας, που ονομάζεται έτσι από την σλαβική φυλή *Lusici*. Και οι δύο Λουσατίες έχουν πληθυσμούς από την μειονοτική ομάδα των Σορβών. 
μικρογραφία|248x248εσ|Η Άνω Λουσατία με την Αγία Ρωμαϊκή Αυτοκρατορία το 1618
Το μεγαλύτερο κομμάτι της Άνω Λουσατίας ανήκει στο Γερμανικό κρατίδιο της Σαξονίας. Το πολωνικό κομμάτι, ανατολικά του ποταμού Νίσα, ανήκει στο Βοεβοδάτο Κάτω Σιλεσίας. 

Η ιστορική πρωτεύουσα της Άνω Λουσατίας είναι το Μπάουτσεν. Το όνομα Άνω Λουσατία καταγράφηκε για πρώτη φορά το 1474.

## Γεωγραφία
Η Άνω Λουσατία γενικά παρουσιάζει ένα λοφώδες τοπίο, και στα νότια παρατηρούνται τα βουνά της Λουσατίας, που αποτελούν το δυτικότερο μέρος των Σουδητικών Όρεων.
μικρογραφία|572x572εσ|Λοφώδες τοπίο της Άνω Λουσατίας

## Παραπομπές



*
Κατηγορία:Ιστορικές περιοχές της Πολωνίας
Κατηγορία:Ιστορικές περιοχές της Γερμανίας
Κάτω Σορβική γλώσσα

**Τα κάτω Σορβικά**(*dolnoserbšćina*) είναι μία γλώσσα της Δυτικής Σλαβικής οικογένειας. Ομιλείται από μειονοτικούς πληθυσμούς στην Ανατολική Γερμανία και συγκεκριμένα στην περιοχή της Νότιας Λουσατίας, που βρίσκεται σήμερα στο κρατίδιο του Βρανδεμβούργου. Τα κλασσικα κάτω Σορβικά είναι μία από τις δύο εκδοχές της Σορβικής γλώσσας, η άλλη είναι τα Άνω Σορβικά. 
μικρογραφία|Δίγλωσση πινακίδα στο Κότμπους.
Η κλασσική Κάτω Σορβική αναπτύχθηκε τον 18ο αιώνα και τότε αποσαφηνίστικαν οι γραμματικοί και συντακτικοί της κανόνες, οι οποίοι είναι συσχετισμένοι με την διάλεκτο του Κότμπους. Η κύρια διάλεκτος έχει επηρεασθεί από τα Άνω Σορβικά. 

Η Κάτω Σορβική ομιλείται στην ευρύτερη περιοχή του  Κότμπους στο Βραδεμβούργο. Οι πινακίδες στην περιοχή είναι σε δύο γλώσσες, και μάλιστα η πόλη του Κότμπους έχει ένα γυμνάσιο στο οποίο διδάσκονται τα Κάτω Σορβικά. Είναι μία γλώσσα που βρίσκεται σε μεγάλο κίνδυνο εξαφάνισης, καθώς οι περισσότεροι φυσικοί ομιλητές της γλώσσας είναι μεγάλης ηλικίας.

Οι ομιλητές της γλώσσας είναι περίπου 7 χιλιάδες. 

## Ορθογραφία
Η Σορβική αλφάβητος γράφεται με το λατινικό αλφάβητο, αλλά χρησιμοποιεί κάποια ιδαίτερα διακριτικά για να περιγράψει όλους τους ιδιαίτερους ήχους της γλώσσας. 

## Παράδειγμα
Το πρώτο άρθρο της Οικουμενικής Διακήρυξης για τα Ανθρώπινα Δικαιώματα στα Κάτω Σορβικά:
*Wšykne luźe su lichotne roźone a jadnake po dostojnosći a pšawach. Woni maju rozym a wědobnosć a maju ze sobu w duchu bratšojstwa wobchadaś.* ('Ολοι οι άνθρωποι γεννιούνται ελεύθεροι και ίσοι στην αξιοπρέπεια και τα δικαιώματα. Είναι προικισμένοι με λογική και συνείδηση, και οφείλουν να συμπεριφέρονται μεταξύ τους με πνεύμα αδελφοσύνης.) 

## Παραπομπές



Κατηγορία:Γλώσσες της Ευρώπης
Κάτω Λουσατία

Η **Κάτω Λουσατία** (γερμανικά: *Niederlausitz*; κάτω σορβικά: *Dolna Łužyca*, άνω σορβικά: *Delnja Łužica*, πολωνικά: *Łużyce Dolne*, τσέχικα: *Dolní Lužice*) είναι ιστορική περιοχή της Κεντρικής Ευρώπης, που εκτείνεται από το νοτιοανατολικό κρατίδιο του Βρανδεμβούργου στη Γερμανία έως το νοτιοδυτικό Βοεβοδάτο Λούμπους στην Πολωνία. Όπως η γειτονική Άνω Λουσατία στα νότια, η Κάτω Λουσατία είναι η μία από τις δύο πατρίδες των Δυτικών Σλαβικών φύλων, Σορβών, των οποίων η γλώσσα προς εξαφάνιση, τα κάτω σορβικά, συσχετίζεται με τα άνω σορβικά και τα πολωνικά.

## Γεωγραφία
μικρογραφία|Η Κάτω Λουσατία και η Αγία Ρωμαϊκή Αυτοκρατορία το 1618
Η αραιοκατοικημένη περιοχή στην Πεδιάδα της Βόρειας Ευρώπης, χαρακτηρίζεται από μεγάλα δάση πεύκων, θαμνότοπους και λιβάδια. Στο βόρειο κομμάτι συναντά τον ποταμό Σπρέε και την λίμνη Σφίλοχζι (*Schwielochsee*).

## Παραπομπές



*
Κατηγορία:Ιστορικές περιοχές της Πολωνίας
Κατηγορία:Ιστορικές περιοχές της Γερμανίας
Παναγιώτα Καραγκούνη

Η **Παναγιώτα Καραγκούνη** (γενν. την 1η Ιουλίου 1993) είναι Ελληνίδα αθλήτρια του μπιτς βόλεϊ. 

Η πρώτη της εμφάνιση σε τουρνουά μπιτς βόλεϊ έγινε το 2013 όταν αντικατέστησε τη Μαρία Τσιαρτσιάνη ως συμπαίκτρια της Βίκυς Αρβανίτη.

## Σταδιοδρομία
Στην πρώτη της σεζόν στο μπιτς βόλεϊ και παρόλο που ήταν νέο μέλος στην ομάδα, κατάφερε (μαζί με την Αρβανίτη) να κατακτήσει την πέμπτη θέση στους τελικούς του Ευρωπαϊκού Πρωταθλήματος που έλαβε χώρα στην Αυστρία.

Η μεγαλύτερη κατάκτησή της μέχρι σήμερα είναι το αργυρό μετάλλιο που κατέκτησε με την Αρβανίτη στους 17ους Μεσογειακούς Αγώνες στο Μέρσιν της Τουρκίας. Επιπλέον, στις 28 Ιουλίου 2013 κατέλαβε την πρώτη θέση στο Ελληνικό Πρωτάθλημα μπιτς βόλεϊ που έγινε στην Αθήνα και - ξανά με την Αρβανίτη - έγινε η αθλήτρια που θα εκπροσωπούσε την ελληνική εθνική ομάδα σε όλους τους διεθνείς διαγωνισμούς τον επόμενο χρόνο.

Στις 14 Δεκεμβρίου 2013 πέτυχε το σημαντικότερο γεγονός της αθλητικής σταδιοδρομίας της, καταλαμβάνοντας την ένατη θέση στο FIVB Beach Volleyball Durban Open για πρώτη φορά στην καριέρα της. Αυτή ήταν η μεγαλύτερη επιτυχία της ελληνικής ομάδας από την έναρξη της συνεργασίας της με τη Βίκυ Αρβανίτη.

Τον Απρίλιο 2014, η Μαρία Τσιαρτσιάνη επέστρεψε στον αθλητισμό μετά από μια επιτυχημένη εγχείριση στον δεξί της ώμο και μόλις λίγους μήνες μετά τη γέννηση του πρώτου παιδιού της. Έγινε ξανά ομάδα με την Αρβανίτη.

Συνεπώς, η Καραγκούνη συμμετείχε στο Continental Cup Round 1 ως η δεύτερη ελληνική ομάδα μπητς βόλεϊ, μαζί με την Ευαγγελία Χρήστου. Κατάφεραν να κατακτήσουν την πρώτη θέση, δίνοντας την ευκαιρία στις ελληνικές εθνικές ομάδες να διαγωνιστούν στον δεύτερο γύρο του πρωταθλήματος που θα έδινε το εισιτήριο για τους Ολυμπιακούς αγώνες του Ρίο το 2016.

Λίγο καιρό αργότερα, συνεργάστηκε με την Πηγή-Άννα Μεθενίτη (με την οποία έπαιξε μέχρι τα τέλη 2015) και λίγες εβδομάδες αργότερα κατέλαβαν τη δεύτερη θέση στο Ελληνικό Πρωτάθλημα πίσω από τις Αρβανίτη/Τσιαρτσιάνη.

Η Καραγκούνη και η Μεθενίτη συμμετείχαν στους πρώτους Ευρωπαϊκούς Αγώνες στο Μπακού, όπου κατέλαβαν τη δέκατη έβδομη θέση στην πρώτη τους διεθνή εμφάνιση.

Την ίδια χρονιά, τερμάτισαν στη δεύτερη θέση στο Ελληνικό Πρωτάθλημα, χάνοντας 2-1 από τις Αρβανίτη/Τσιαρτσιάνη το 2014. Επίσης, συμμετείχαν σε δυο αγώνες στο Βαλκανικό Πρωτάθλημα στο Μπουρχανιγιέ και στη Θεσσαλονίκη, όπου κατέλαβαν την τρίτη και τη δεύτερη θέση αντίστοιχα. Τέλος, συμμετείχε στο CEV Continental Cup Rounds 3 και 4 όπου κατέλαβε τη δεύτερη θέση και έλαβε ένα εισιτήριο για τους τελικούς της διοργάνωσης που έγιναν στη Νορβηγία τον Ιούνιο του 2016.

## Διακρίσεις

## Παραπομπές


Κατηγορία:Αθλητές στους Μεσογειακούς Αγώνες 2013
Κατηγορία:Έλληνες αθλητές της πετοσφαίρισης επί άμμου
Κατηγορία:Πετοσφαιρίστριες ΠΑΟ
Κεβίν Μπουά

Ο **Κεβίν Μπουά** (*Kevin Bua*, γενν. στις 11 Αυγούστου 1993) είναι Ελβετός επαγγελματίας ποδοσφαιριστής, ο οποίος αγωνίζεται ως μέσος για τη Βασιλεία. 

## Σταδιοδρομία σε συλλόγους
Ο Μπουά ξεκίνησε να παίζει ποδόσφαιρο στις ακαδημίες νέων της Σερβέτ. Υπέγραψε το πρώτο επαγγελματικό του συμβόλαιο το 2013. Το καλοκαίρι του 2015, μετακόμισε στη Ζυρίχη.  

Στις 8 Ιουλίου 2016, η Βασιλεία ανακοίνωσε την υπογραφή του Μπουά με τετραετές συμβόλαιο με ισχύ μέχρι τις 30 Ιουνίου 2020. Ο Μπουά κέρδισε το Πρωτάθλημα Ελβετίας στο τέλος της σεζόν 2016-17. Για το σύλλογο αυτός ήταν ο όγδοος συνεχόμενος τίτλος και συνολικά ο 20ος τίτλος πρωταθλήματος. Κέρδισαν επίσης το Κύπελλο Ελβετίας για δωδέκατη φορά, πράγμα που σήμαινε ότι έκαναν το νταμπλ για έκτη φορά στην ιστορία του συλλόγου. 

Τη σεζόν 2018-19, κέρδισε το Κύπελλο Ελβετίας. Στον πρώτο γύρο, η Βασιλεία νίκησε την Μόντλινγκεν με 3-0, στο δεύτερο γύρο την Εσαλόν με 7-2 και στον γύρο των 16 την Βίντερτουρ με 1-0. Στον προημιτελικό, νίκησε τη Σιόν με 4-2 στην παράταση και στον ημιτελικό τη Ζυρίχη με 3-1. Όλοι αυτοί οι αγώνες διεξήχθησαν εκτός έδρας. Ο τελικός πραγματοποιήθηκε στις 19 Μαΐου 2019 στο Σταντ ντε Σουίς εναντίον της Τουν, με τη Βασιλεία να κερδίζει με 2-1. Ο Μπουά έπαιξε σε πέντε αγώνες κυπέλλου και σημείωσε δύο γκολ στον αγώνα εναντίον της Εσαλόν. 

## Διεθνής σταδιοδρομία
Ο Μπουά γεννήθηκε στην Ελβετία και έχει επίσης ισπανική υπηκοότητα λόγω της καταγωγής του πατέρα του. Έχει αγωνιστεί με την Εθνική Ελβετίας U20. 

## Διακρίσεις
**Ζυρίχη** 

* Κύπελλο Ελβετίας: 2015–16 

**Βασιλεία** 

* Πρωτάθλημα Ελβετίας: 2016–17 
* Κύπελλο Ελβετίας: 2016–17, 2018–19 

## Παραπομπές


## Εξωτερικοί σύνδεσμοι
* 
* Προφίλ στο Transfermarkt.com

Κατηγορία:Ελβετοί ποδοσφαιριστές
Κατηγορία:Ελβετοί ισπανικής καταγωγής
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ελβετίας Κ20
Κατηγορία:Ποδοσφαιριστές Σερβέτ Γενεύης
Κατηγορία:Ποδοσφαιριστές Σούπερ Λιγκ Ελβετίας
Κατηγορία:Ποδοσφαιριστές ΦΚ Ζυρίχη
Κατηγορία:Ποδοσφαιριστές ΦΚ Βασιλεία
Έλντα Πανοπούλου

Η **Έλντα (Ελευθερία) Πανοπούλου** (γεν. 3 Μαρτίου 1961) είναι Ελληνίδα κωμική ηθοποιός, μουσικός, παρουσιάστρια, δημοσιογράφος, σεναριογράφος και σκηνοθέτης.

## Βιογραφικό
Γεννήθηκε το 1961 στην Αθήνα όπου και πέρασε τα παιδικά της χρόνια. Τελειώνοντας το σχολείο σπούδασε μουσική και υποκριτική.

Έκανε την πρώτη της εμφάνιση στην τηλεόραση το 1983 δίπλα στον Ανδρέα Μπάρκουλη στην κοινωνική σειρά *Αστέρια από χώμα*. Συνέχισε την πορεία της ως ηθοποιός, ασχολούμενη με το θέατρο, συμμετέχοντας αρκετά σε διάφορες επιθεωρήσεις τη δεκαετία του '80 ενώ εμφανίστηκε στις σειρές *Αληθινές ιστορίες*, *Παραμύθια πίσω από τα κάγκελα*, *Ο γύρος του κόσμου σε 80 μέρες*, *Φώτα παρακαλώ* και *Τζόνι και Ναντίν*. Έγινε ιδιαίτερα γνωστή στο ευρύ κοινό με το ρόλο της *Χαρούλας Πεπονάκη* στην κωμική σειρά του Γιάννη Δαλιανίδη *[[Το ρετιρέ]]* στο Mega Channel. Εκεί πρωταγωνίστησε τις σεζόν 1990-1992 ενώ λόγω των συνεχών επαναλήψεων της σειράς, μέχρι και 30 χρόνια μετά, έχει συνδυάσει το όνομά της με τη σειρά. Ακολούθησε ο ρόλος της Ευρυδίκης στην κωμική σειρά *Συγκάτοικοι στην τρέλλα* στον ΑΝΤ1 τη σεζόν 1992-1993. Από το 1993 μέχρι το 1995 έπαιξε μαζί με τις Αθηνά Ζαφόλια, Τατιάνα Λύγαρη και Νατάσα Τσακαρισιάνου στην κωμική σειρά *Το ροζ συννεφάκι* στο Mega Channel.

Τον Σεπτέμβριο του 1995 ανέλαβαν μαζί με τη Σοφία Βόσσου την παρουσίαση της πρωινής ψυχαγωγικής εκπομπής του Mega Channel *Μεταξύ μας*. Παρέμειναν στην παρουσίαση της πρωινής ζώνης του σταθμού για τρεις τηλεοπτικές σεζόν μέχρι και το 1998. Ακολούθησε η συνεργασία της με την κρατική τηλεόραση. Εκεί από το 1998 μέχρι το 2000 παρουσίασε την απογευματινή infotainment εκπομπή *6 με την Έλντα* στην ΕΤ1. Μετά από μία σεζόν τηλεοπτικής αποχής, υπέγραψε συμβόλαιο συνεργασίας με το Star Channel. Εκεί τη σεζόν 2001-2002 παρουσίασε την καθημερινή κοινωνική εκπομπή *Με την Έλντα* στη μεσημεριανή ζώνη του σταθμού.

Επέστρεψε τηλεοπτικά ως ηθοποιός τη σεζόν 2003-2004 στη κομεντί *Αν θυμηθείς τ' όνειρό μου*. Από το 2004 μέχρι το 2005 έπαιξε μαζί με την Ισαβέλλα Βλασιάδου στη κωμική σειρά *Τζένη και Ευανθία* στον Alpha. Το 2008 έπαιξε στο επεισόδιο "Πράσινη κάρτα" της κωμικής σειράς *[[Το κόκκινο δωμάτιο]]*. Τη σεζόν 2012-2013 παρουσίασε την ψυχαγωγική μουσική εκπομπή *Ο παλιός είναι αλλιώς* στο GR TV. Την επόμενη σεζόν πήρε μεταγραφή με την ίδια εκπομπή στο νεοσύστατο τηλεοπτικό σταθμό Epsilon TV.

Τα τελευταία χρόνια ασχολείται κυρίως με το θέατρο, τη μουσική και τη σκηνοθεσία.

## Φιλμογραφία
### Τηλεόραση

### Κινηματογράφος

### Βιντεοταινίες

## Παραπομπές


Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί φωνής
Κατηγορία:Έλληνες παρουσιαστές
Κατηγορία:Ελληνίδες τηλεπαρουσιάστριες
Εξόνιο

μικρογραφία|Η κωδική περιοχή σε ένα τμήμα ευκαρυωτικού DNA
**Εξόνιο** (ή **εξώνιο**) ονομάζεται οποιοδήποτε μέρος ενός γονιδίου που κωδικοποιεί ένα τμήμα του τελικού ώριμου RNA που παράγεται από αυτό το γονίδιο μετά την αφαίρεση των ιντρονίων μέσω του ματίσματος του RNA. Ο όρος *εξόνιο* αναφέρεται τόσο στην αλληλουχία DNA εντός ενός γονιδίου όσο και στην αντίστοιχη αλληλουχία στα RNA μετάγραφα που προκύπτουν από αυτό. Κατά το μάτισμα του RNA, τα ιντρόνια απομακρύνονται και τα εξόνια συνδέονται ομοιοπολικά μεταξύ τους για τη δημιουργία του ώριμου αγγελιαφόρου RNA. Ακριβώς όπως ολόκληρο το σύνολο των γονιδίων ενός είδους αποτελεί το γονιδίωμα, ολόκληρο το σύνολο των εξονίων αποτελεί το εξονίωμα. 

## Συμβολή στα γονιδιώματα και κατανομή μεγέθους
Αν και οι μονοκύτταροι ευκαρυώτες όπως η ζύμη είτε δεν έχουν καθόλου ιντρόνια ή έχουν πολύ λίγα, τα μετάζωα και ειδικά τα γονιδιώματα των σπονδυλωτών έχουν ένα μεγάλο κλάσμα μη κωδικοποιητικού DNA. Για παράδειγμα, στο ανθρώπινο γονιδίωμα μόνο το 1,1% αυτού αποτελείται από εξόνια, ενώ το 24% είναι ιντρόνια, με το 75% του γονιδιώματος να είναι διαγονιδιακό DNA. Αυτό μπορεί να παρέχει ένα πρακτικό πλεονέκτημα στην υγειονομική περίθαλψη γιατί καθιστά την εμπορική αλληλούχιση ολόκληρου του εξονιώματος μια μικρότερη και λιγότερο δαπανηρή πρόκληση από ό,τι την εμπορική αλληλούχιση ολόκληρου του γονιδιώματος. Η μεγάλη διακύμανση του μεγέθους του γονιδιώματος και της τιμής C μεταξύ των μορφών ζωής έχει δημιουργήσει μια ενδιαφέρουσα πρόκληση που ονομάζεται αίνιγμα της τιμής C. 

Σε όλα τα ευκαρυωτικά γονίδια που περιλαμβάνονται στη GenBank υπήρχαν (το 2002) κατά μέσο όρο 5,48 εξόνια ανά γονίδιο. Το μέσο εξόνιο κωδικοποιούσε 30-36 αμινοξέα.  Ενώ το μακρύτερο εξόνιο στο ανθρώπινο γονιδίωμα έχει μήκος 11555 bp, πολλά εξόνια έχουν μήκος μόνο 2 bp. Ένα μονό-νουκλεοτιδικό εξόνιο έχει αναφερθεί στο γονιδίωμα του *Arabidopsis*. 

## Δομή και λειτουργία
[δεξιά|με-πλαίσιο| Εξόνια σε [πρόδρομο αγγελιαφόρο RNA (pre-mRNA). Τα εξόνια μπορούν να περιλαμβάνουν και τις αλληλουχίες που κωδικοποιούν για αμινοξέα (κόκκινο) και τις αμετάφραστες αλληλουχίες (γκρι). Τα ιντρόνια - εκείνα τα μέρη του pre-mRNA που δεν βρίσκονται στο mRNA - (μπλε) αφαιρούνται και τα εξόνια ενώνονται μεταξύ τους (ματισμένα) για να σχηματίσουν το τελικό λειτουργικό mRNA. Τα 5 'και 3' άκρα του mRNA επισημαίνονται για να διαφοροποιήσουν τις δύο αμετάφραστες περιοχές (γκρι). ]]
Στα γονίδια που κωδικοποιούν πρωτεΐνες, τα εξόνια περιλαμβάνουν τόσο την αλληλουχία που κωδικοποιεί για πρωτεΐνη όσο και τις 5'- και 3'- αμετάφραστες περιοχές (UTR). Συχνά το πρώτο εξόνιο περιλαμβάνει τόσο την 5' UTR όσο και το πρώτο μέρος της κωδικοποιητικής αλληλουχίας, αλλά εξόνια που περιέχουν μόνο περιοχές της 5′-UTR ή (πιο σπάνια) της 3′-UTR εμφανίζονται σε ορισμένα γονίδια. Δηλαδή, οι UTR μπορεί να περιέχουν ιντρόνια.  Ορισμένα μη κωδικοποιητικά RNA μετάγραφα έχουν επίσης εξόνια και ιντρόνια. 

Τα ώριμα mRNA που προέρχονται από το ίδιο γονίδιο δεν χρειάζεται να περιλαμβάνουν τα ίδια εξόνια, καθώς διαφορετικά ιντρόνια στο προ-mRNA μπορούν να αφαιρεθούν με τη διαδικασία του εναλλακτικού ματίσματος. 

## Παραπομπές

Κατηγορία:DNA
Κατηγορία:Γονιδιακή έκφραση